ในส่วนของงานจราจร การคมนาคม

1.  ตีสัญญลักษณ์สี่เหลี่ยมคางหมู 50-100 เมตร ที่เห็นได้ชัดเจน (มากๆ) ก่อนที่จะถึงทางม้าลาย (เช่นที่ปฎิบัติใช้ในประเทศญี่ปุ่นและเกาหลีใต้)

-เพื่อที่ผู้ขับขี่จะได้เตรียมตัวชะลอรถล่วงหน้าได้

2. อยากให้ตีเส้นจราจรที่เลือนลางให้ชัดเจนขึ้น

- เช่นเส้นห้ามหยุดรถทับเส้นทะแยง (เส้นนี้สำคัญมากค่ะ)

3. อยากให้โรงเรียนสลับเรียนออนไลน์อาทิตย์ละ 2 วันได้ ก็จะดีค่ะ
อาจจะสลับเป็นเขต (ถ้าทำได้) 

4. เพิ่มจำนวนที่คล้องโซ่รถจักรยานใกล้ป้ายรถเมล์ หรือที่ๆ เหมาะสมให้มากขึ้น 

5. คลองย่อย คลองเล็กคลองน้อย..จะมีทางเล็กๆ เลียบคลองเหล่านี้ ..ถ้าเราช่วยกันทำให้ทางเหล่านี้โล่ง สามารถผ่านทะลุกันได้คล่อง จะดีมากๆ เลยค่ะ ..ทำทางขึ้นลงสำหรับจักรยานได้ด้วยจะยิ่งยอดเยี่ยมค่ะ

6. ถ้าโรงเรียนต่างๆ กลับมาให้บริการรถนักเรียนที่เป็นรถบัสได้เหมือนสมัยก่อน…จะช่วยลดจำนวนรถบนท้องถนนได้เยอะมาก ถึงมากที่สุด (ก่อนถึงโรงเรียน อาจจะต้องบังคับให้นักเรียนทุกคนเปิดหน้าต่างทุกครั้ง เพื่อลดปัญหาลืมเด็กแล้วเด็กขาดอากาศหายใจ)


7. ค่อยๆ สร้างจิตสำนึกการจราจรที่ดี  อยากให้คนไทยอารมณ์ดี ไม่รีบร้อย ไม่เครียดค่ะ มีแคมเปญแซะน่ารักๆ เหมือนสมัยช่วงปี 2538

8. ขอความร่วมมือรถแท๊กซี่ หรือรถส่วนบุคคล ไม่จอดแช่ที่เลนรถเมล์

9. ขยายฟุตบาทให้กว้างขึ้น หรือตีเส้นสำหรับรถจักรยาน

——

เรื่องสิ่งแวดล้อม

1.  รณรงค์ให้พ่อค้าแม่ค้าที่ขายอาหาร ทิ้งของเสียในที่ๆ ถูกต้อง ไม่ใช่ทิ้งลงท่อ ซึ่งเป็นสาเหตุทำให้น้ำในคลองเล็กคลองน้อยเน่าเสีย
 
2. จัดทำกังหันหรือพัฒนาคลองเล็กคลองน้อย ให้กลับมาสะอาดขึ้น ใช้สัญจร ใช้สันทนาการได้

3. ถ้าสามารถมี “วันทิ้งขยะ” แบบประเทศญี่ปุ่นได้ จะยอดเยี่ยมมากค่ะ

เช่นวันจันทร์ทิ้งขยะรีไซเคิล  วันอังคาร ขยะกำพร้าพวกถุงแกงและพลาสติกที่รีไซเคิลไม่ได้ วันพุธ ขยะทั่วไป (ส่วนขยะเปียกสามารถทิ้งได้ทุกวัน แต่ต้องแยกจากขยะอื่นอย่างเคร่งครัด) เป็นต้น

โดยเฉพาะคอนโดมิเนียม หอพัก อพาร์ทเม้นท์ ถ้าสามารถร่วมมือประสานงานกันได้ ก็จะดีเยี่ยมด้วยเช่นกันค่ะ

4. จัดให้มีความรู้เกี่ยวกับการทำถังคอมโพสต์ (การหมักขยะเปียกเพื่อทำปุ๋ย) ให้เป็นวงกว้าง และมีการจำหน่ายอุปกรณ์และวัสดุในการหมักอย่างง่าย ให้มีราคาถูกและหาซื้อง่ายทั่วไป

5. รณรงค์ให้คนพกหลอด แก้ว ทัปเปอร์แวร์ ปิ่นโตออกจากบ้าน เหล่านี้ช่วยลดขยะลงได้เยอะมากๆ ค่ะ

6. มีการประชาสัมพันธ์เกี่ยวกับที่รับทิ้งขยะต่างๆ เช่นกิ่งไม้ ต้นไม้ ควรไปทิ้งที่ไหน ฯลฯ เป็นต้น

…
กิจกรรม

1. จัดดนตรีแจ๊ซหรือดนตรีฟังสบายในสวนอย่างที่ทำที่สวนรถไฟ และสวนต่างๆ เพิ่มขึ้น (รวมถึงย่านชุมชนเล็กๆ ด้วยค่ะ) และทำกิจกรรมต่างๆ ได้ทั่วถึงขึ้น

ขอบคุณมากค่ะ

ขอเป็นกำลังใจให้คุณชัชชาติและทีมงานทุกคนมา ณ โอกาสนี้ด้วยค่ะ
รักค่ะ